# Anime

### Straipsnis iš Vikipedijos, laisvosios enciklopedijos.

Anime paveikslėlis

Anime (Japoniškai: アニメ – Anime) – animacijos stilius kilęs iš Japonijos su savita veikėjų ir aplinkos estetika, kuri skiriasi nuo kitų animacijos formų. Yra ir vien tik ranka pieštų anime, ir pieštų kompiuterinės grafikos pagalba. Anime rodoma per televiziją, platinama DVD diskuose, VHS kasetėse, kartais įtraukiama į kompiuterinius žaidimus. Anime įtaką daro japoniški komiksai žinomi kaip manga.

## [taisyti] Anime bruožai

Anime yra specifinis japonų menas, išsiskiriantis tam tikrais bruožais, kurie nėra naudojami kitose animacijos srityse:

- didelės, neproporcingos veidui akys;
- įvairių formų ir spalvų plaukai;
- kojos ir rankos paprastai nėra proporcingos liemeniui;
- spalvinimas yra trisluoksnis.

## [taisyti] Istorija

Anime istorija prasideda XX amžiaus pradžioje, kai Japonijos filmų kūrėjai eksperimentavo su animacijos technika, kuri buvo nagrinėjama Prancūzijoje, Vokietijoje, Jungtinėse Valstijose ir Rusijoje. Aštuntajame dešimtmetyje anime vystėsi toliau, atsiskirdama nuo šaknų ir išsivystydama į unikalius žanrus, tokius kaip mecha. Devintajame dešimtmetyje anime buvo pripažinta japonų ir imta kurti daugiau negu iki tol. Nuo dešimto dešimtmečio anime ėmė populiarėti užsienio rinkoje.

## [taisyti] Terminologija

Japoniškas animacijos terminas yra アニメーション (animēshon), rašomas katakana. Tai skolinys iš anglų kalbos (angl. animation – animacija), tačiau yra teorija, kad šis žodis yra kilęs iš prancūzų kalbos žodžio animé (animuotas, animuoti paveiksliukai). Japoniškas terminas yra trumpinamas kaip アニメ (anime). Abi, originali ir sutrumpinta žodžio formos yra lygiareikšmės japonų kalboje, tačiau sutrumpinta versija naudojama dažniau.

Kaip ir keli kiti japoniški žodžiai, anime anglų kalboje kartais rašomas kaip animé, kad primintų skaitytojui, jog kirtis yra ant e, o ne a.

Anime nebūtinai turi buti japoniškas. Kai kuri amerikiečių animacija gali būti laikoma anime, pavyzdžiui, Super Robot Monkey Team Hyperforce Go, Teen Titans, ir Kappa Mikey, pastarasis turbūt ne tiek anime, kiek anime parodija. Žodis anime nusako kūrinio stilių, o ne kilmės šalį. Yra kiniškų bei korėjietiškų anime. Tiesa dažnai anime yra laikoma tik japonų produkcija.

### [taisyti] Sintaksė ir morfologija

Anime gali būti naudojamas kaip paprastas daiktavardis, „Ar tu žiūri anime?“, kaip būdvardis arba kaip daugiskaitinis daiktavardis „Kiek anime tu surinkai“, taigi anime neturi daugiskaitos. Vis dėlto, kai kuriose kalbose anime naudojamas kaip skolinys ir turi daugiskaitą.

### [taisyti] Sinonimai

Anime kartais buvo vadinamas Japanimation, tačiau šis terminas nebevartojamas. Žodis japanimation buvo daugiausia vartojamas 1970-1990 metais, tačiau buvo nustotas vartoti dešimto dešimtmečio viduryje. Šis terminas dabar labiau vartojamas nusakyti būtent japonų animaciją, kadangi anime ir animēshon nusako visas animacijos formas. Japanimation naudojamas atskirti japonišką animaciją nuo kitų šalių.

Pastaraisiais metais, anime Europos šalyse kartais apibūdinama kaip manga. Japonijoje, manga gali reikšti abu, animaciją ir komiksus (nors anime fanai nenaudoja žodžio manga apibūdinti animacijai). Tarp angliškai kalbančių žmonių, žodis manga naudojamas apibudinti tik japoniškus komiksus.

## [taisyti] Bruožai

Anime siulo platų stilių pasirinkimą, jie gali būti visiškai skirtingi, skirtingai piešti, su visiškai skirtingomis situacijomis, veikėjais ir istorijomis. Anime yra skirta plačiai auditorijai.

### [taisyti] Žanrai

Anime turi daug žanrų, kas yra įprasta neanimaciniuose filmuose, tokių kaip veiksmas, nuotykiai, komedijos, drama, erotika, siaubas, viduramžių fantastika, mokslinė fantastika. Dauguma anime yra sudaryti iš kelių žanrų ir temų, todėl priskirti konkretų anime konkrečiam žanrui kartais yra labai sudėtinga. Anime gali turėti, iš pirmo žvilgsnio paprastą siužeta, tačiau tuo pačiu metu daug sudėtingesnę gilesnę istoriją ir veikėjų vystymąsi. Dažnai veiksmo anime turi humoro, romantikos ir kitų žanrų bruožų. Tą patį galima pasakyti ir apie romantinius anime, kuriuose galima rasti veiksmo elementų.

Žanrai ir paaiškinimai būdingi anime ir manga:

- Action (veiksmas) anime kuriame daug veiksmo, susiduria kelios stiprios jėgos. Tokiuose anime veikėjai dažnai atlieka skubotus sprendimus. Veiksmas vyksta greitai, dėl to kartais nukenčia istorija.
- Adventure (nuotykiai) anime, kuriuose veikėjai patiria daug nuotykių, aplanko daug skirtingų vietų ir patenka į įvairias situacijas. Dažnai tai anime apie veikėjų keliones.
- Bishoujo (jap. graži mergaitė) gali būti naudojamas apibūdinti bet kurį anime, kuriame yra gražių mergaičių. Pavyzdys: Magic Knight Rayearth.
- Bishounen (jap. gražus berniukas) gali būti naudojamas apibūdinti bet kurį anime, kuriame yra gražių, elegantiškų berniukų ar vyrų. Pavyzdys: Fushigi Yuugi.
- Ecchi (jap. atsitiktinė erotika), tai anime, kuriuose yra erotinio humoro, pavyzdžiui, Love Hina.
- Hentai (jap. nenormalumas, iškrypimas) naudojamas vakaruose apibūdinti pornografinio ir erotinio turinio anime. Japonijoje šis terminas naudojamas apibūdinti ne tik anime. Šis žanras taip pat skirtomas yra kelis smulkesnius. Pavyzdys: La Blue Girl.
- Josei (jap. jauna moteris), tai anime skirtas jaunoms moterims, tai vienas rečiausių anime žanrų. Pavyzdys: NANA.
- Kodomo (jap. vaikas), tai anime skirtas vaikams, pavyzdžiui, Doraemon.
- Mecha – anime arba manga kuriame yra rodomi dideli robotai, pavyzdys Soukyuu no Fafner.
- Moé – anime ar manga, kurių veikėjai labai gyvi ir mieli, pavyzdžiui, Little Snow Fairy Sugar, Ouran High School Host Club.
- Progressive, tai meniniai filmai, arba labai stilizuoti anime, pavyzdžiui, Hoshi no koe.
- Seinen anime ir manga panašūs i Shōnen, tačiau skirti paaugliams ir jauniems suaugusiems. Pavyzdys: Oh My Goddess!.
- Sentai/Super Sentai (pažodžiui jap. kovotojų komanda) apibūdina superdidvyrių komandą, pavyzdžiui, Cyborg 009.
- Shoujo (jap. mergaitė), tai anime ar manga skirta mergaitėms, pavyzdžiui, Fruits Basket.
  - Mahou shoujo – smulkesnis žanras naudojamas apibūdinti magiškų galių turinčias mergaites. Pavyzdys: Sailor Moon.
- Shoujo-ai/yuri: (pažodžiui jap. mergaitė-meilė), apibudina anime ar manga kuriame yra meilė tarp merginų, pavyzdžiui, Revolutionary Girl Utena.
- Shounen (jap. berniukai), tai anime ar manga skirti berniukams, pavyzdžiui, Dragon Ball Z.
  - Mahou shounen atitinka Mahou shoujo. Pavyzdys: DNAngel.
- Shounen-ai/yaoi (pažodžiui jap. berniukai-meilė), apibūdina anime ar mangą, kuriuose yra meilė tarp vaikinų. Šis terminas japonijoje mažai vartojamas dėl sąsajų su pedofilija, ir yra pakeistas terminu „berniukų meilė“. Pavyzdys: Gravitation.

Kai kurie anime yra kuriami labai siaurai auditorijai, netgi siauresniai negu aukščiau aprašyti žanrai. Pavyzdžiui, Initial D, éX-Driver yra apie gatvės lenktynes ir automobilių tiuningavimą. Ashita No Joe – apie boksą.

### [taisyti] Muzika

Anime naudoja muziką, kaip svarbų meninį įrankį. Anime garso takeliai yra didelis verslas Japonijoje, kartais turintys panašią paklausą, kaip ir topuose esantys albumai. Dėl šios priežasties anime muziką dažnai kuria ir atlieka garsiausi kompozitoriai ir atlikejai. Patyrę fono muzikos kompozitoriai labai gerbiami anime fanų bendruomenėje. Anime serijos su įžanga (angl. opening credits) naudoja įžanginę dainą (angl. opening song) sukuriant trumpą įžangą į anime. Dažniausiai muzika anime naudojama fone, ši muzika pritaikoma esančiai scenai, pavyzdžiui, Neon Genesis Evangelion daina „Decisive Battle“ grojama kai veikėjai ruošiasi mūšiui, skamba sunkūs bugnų dužiai ir karinis stilius, kuris išryškina scenos įtampą ir užsimena apie artėjantį veiksmą.

Teminė daina (kartais naudojama kaip įžanginė daina) dažniausiai sutampa su bendru anime stiliumi. Pabaigos daina naudojama kaip komentaras apie visą anime, dažnai išryškinant konkrečią, svarbią sceną. Įžangos ir pabaigos dainos dažnai atliekamos populiarių atlikėjų. Taip dainos tampa labai svarbia anime programos dalimi. Ne tik dainos bet ir seiyuu (angl. wiki) „balso žinutės“ kartais išleidžiamos CD. Šios balso žinutės talpina seiyuu pokalbius su publika apie save. Kitas anime CD tipas yra Drama CD, jame būna dainos ir įrašai kuriuose seiyuu pasakoja istorijas, dažnai neįtrauktas i pagrindinį anime.

## [taisyti] Anime pateikimo rūšys

Dauguma anime gali buti suskirtyta į tris kategorijas:

- Filmai dažniausiai pristatomi teatruose, turi didžiausią biudžetą ir geriausią vaizdo kokybę. Anime filmai tokie kaip Akira, Ghost in the Shell ir Spirited Away muša pelno rekordus. Kai kurie anime filmai išleidžiami tik per filmų ar anime festivalius, jie dažnai yra trumpesni, pavyzdžiui, Winter days, ir Legend of the Forest. Kitas filmų tipas yra surinkti filmai, taip pat pristatomi teatruose, tai televizijos serijos, dėl įvairių priežasčių sudetos į vieną filmą. Jie gali būti ilgesni negu įprastas filmas.
- Televizijos serijos yra anime rūšis, rodoma per televiziją reguliariu laiku. Televizijos serijos dažniausiai yra prastos kokybes palyginus su OVA (Original Video Animation) ar filmais, nes biudžetas yra padalijamas daug serijų, o ne vienam filmui ar trumpoms serijoms. Dauguma serijų yra apie 23 minučių ilgio, kad užpildytų 30 minučių laiko įskaitant reklamas. Vienas pilnas sezonas yra 26 serijos, tačiau yra daug anime kurie rodomi tik puse sezono (13 serijų). Dauguma televizijos serijų turi savo įžangą ir pabaigą (angl. opening/ending credits), taip pat dažnai turi labai trumpą sceną kuri rodoma prieš ir po reklamos (angl. “eyecatch”, JAV atitikmuo “bumper”). Serijos pabaigoje dažnai yra sekančios serijos apžvalga.
- OVA (Original Video Animation, kartais OAV (Original Animated Video) anime dažnai primena mini televizijos serijas, OVA gali turėti betkiek serijų. Vienos serijos OVA dažniausiai trumpesnė už filmą, dažniausiai išleidžiama iškarto DVD, o ne pristatoma teatruose. OVA nenusileidžia kokybe filmams. Jei OVA turi kelias serijas, geriausia jas žiūrėti visas iš eilės.

Dažnai vienas anime išsiskiria į kelias anime rūšis iškarto. Anime prasideda populiariomis televizijos serijomis, pagal jas vėliau sukuriamas filmas. Pavyzdys yra Tenchi muyo!, išleistas kaip OVA, vėliau sukurti trys filmai, trys televizijos serialai, ir dar keli specialūs epizodai. Ne visi veliau sukuriami anime yra originalaus anime tęsiniai, kai kurie yra pritaikomi prie anime kaip priešistorė.

## [taisyti] Platinimas vakaruose

### [taisyti] Paklausa vakaruose

Veikėjų ir siužeto vystymasis yra svarbūs anime atributai. Nors yra epizodinių serijų, daug anime turi siužetą kuris eina į priekį ir turi veikėjus, kurie subręsta besekant anime, kas yra priešinga įprastai vakarietiškai animacijai. Šis anime kūrimo būdas būdingas didesnei grupei žmonių Japonijoje, negu vakaruose. Kitoks požiūris į siužeto liniją patraukė demesį tų, kurie ankšciau su animacija buvo susidūrę tik kaip su vaikams skirtu produktu, kuris tilpo į siaurus veiksmo ir komedijos žanrus. Tai leido anime vystyti fanų pagrindą ir užjūryje. Anime tapo pelninga verslo šaka vakarų šalyse, nes buvo pastebėta vakarams pritaikytų anime, tokių kaip Astro Boy, sėkmė.

### [taisyti] Licenzijavimas

Ne Japonijoje anime platinamas lokalizuota forma. Licenzijuotas anime gali būti pakeistas platintojų dubliuojant į tos šalies kalbą. Anime taip pat gali būti pakeistas, pagal tos šalies kultūrą, kad galetų būti suprastas ne japonų. Kai kurios kompanijos gali pašalinti iš anime prieštaringą turinį. Tai daug labiau budinga praeičiai, kai anime buvo labai naujas dalykas vakaruose. Paskutiniu metu tai labai mažai daroma, nes anime norima gauti originalioje formoje. DVD diskai dažnai leidžiami kartu su titrais bei dubliuotu bei originaliu japonišku garsu. Anime kurie buvo specialiai pritaikyti televizijai, gali turėti specialią „nekarpytą“ DVD versiją (pvz Blue Gender).

### [taisyti] Fansub

Nors „fansubinimas“ yra autorių teisių pažeidimas daugelyje valstybių, fanai žiūri fansub, anime serijų įrašus kuriuos titravo fanai. Dauguma anime fanų žiūri japonišką anime versiją su titrais, nebutinai fansub. Tokių anime platinimas ar žiūrėjimas yra ginčytinas dalykas, nors paprastai fansub grupės liaujasi platinę serijas kai jos yra licenzijuojamos už japonijos ribų.

## [taisyti] Taip pat žiūrėkite

- Manga

## [taisyti] Nuorodos

- Anime Zona – Anime skirtas forumas Lietuvoje
- AnimeParty – Grupė, verčianti anime į lietuvių kalbą

Rodomas puslapis "http://lt.wikipedia.org../../../a/n/i/Anime.html"

Kategorija: Anime

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Alemannisch
- العربية
- Asturianu
- Boarisch
- Български
- বাংলা
- Bosanski
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- Suomi
- Français
- Galego
- עברית
- Hrvatski
- Magyar
- Bahasa Indonesia
- Íslenska
- Italiano
- 日本語
- ქართული
- 한국어
- Latina
- Latviešu
- Bahasa Melayu
- Nederlands
- ‪Norsk (bokmål)‬
- Occitan
- Polski
- Português
- Română
- Русский
- Simple English
- Slovenčina
- Slovenščina
- Shqip
- Српски / Srpski
- Svenska
- ไทย
- Tagalog
- Türkçe
- Українська
- Tiếng Việt
- 中文